\* Llengua catalana. (ACTIVITAT PER ENVIAR)

**Ordena aquest correu electrònic amb números de l’1 al 7, després llegeix atentament totes les preguntes i contesta-les.**

|  |  |  |  |
| --- | --- | --- | --- |
| Missatge nou | | | |
| Destinatari: nil@gmail.com | | | |
| Assumpte: TALLER MATEMÀTIQUES I INVITACIÓ FESTA | | | |
|  |  |  |  |
|  |  | Aquests dies que he estat malalt i no he pogut anar a l’escola heu fet taller de mates i me l’he perdut. Et faria res quedar un dia per explicar-me'l? Vaig dir-li a la Marta i em va dir que potser tu me l’explicaries. |  |
|  | Ja em diràs alguna cosa. |
|  | Bernat |
|  | Hola Nil, |
|  | POSTDATA: Recorda portar els apunts de mates. |
|  | He parlat amb els meus pares i m’han dit que el cap de setmana vinent puc convidar un amic a venir a Capdella. Vols venir? Va, vine, que ens ho passarem molt bé! Pot ser molt guai! Allà hi ha els meus cosins, que sempre tenen alguna excursió xula a fer, i al vespre muntarem una festa a casa seva. Al garatge hi tenen una sala amb jocs i música. |
|  | Adéu. Fins a l’hora del pati. Ha, ha! |
|  |  |  |  |

1. **Escriu els números que heu fet servir per ordenar el correu electrònic per posar nom a les parts d’un correu electrònic. En algun cas podeu trobar que hi ha dos números dins de la mateixa part del correu. (El correu electrònic de l’altre persona i l’assumpte no tenen número)**

|  |  |
| --- | --- |
| **NÚMEROS** | **PARTS D’UN CORREU ELECTRÒNIC** |
| - | Correu electrònic de l’altre persona |
|  | Assumpte |
|  | Salutació i començament del correu: Com començo? |
|  | Cos de la carta: Què li vull dir o explicar? Què vull preguntar-li? |
|  | Comiat: Com m’acomiadaré? |
|  | Signatura / el teu nom |
|  | Informació complementària (postdata) |

1. **Qui és la persona que ha escrit el correu?**
2. **Qui ha rebut el correu?**
3. **Quina relació tenen el Bernat i el Nil?**
4. **Per què el Bernat no ha anat a l’escola?**
5. **Què creus que significa Postdata?**
6. **Creus que el Nil li ha de contestar al Bernat? Per què?**
7. **Us proposem que aquesta setmana quan envieu les vostres feines utilitzeu aquesta estructura de correu electrònic per explicar-nos alguna activitat que heu fet durant la setmana.**